tartuNLP/wikipedia-smugri-20251201 huggingface dataset:
DNA sekveneerimine

DNA sekveneerimine ehk järjendamine on DNA molekuli primaarstruktuuri nukleotiidse järjestuse määramine.
Et DNA järjestus sisaldab informatsiooni organismide ehituse kohta, on DNA järjestuse teadmine oluline nii alusteadustes kui ka rakendusteadustes.
Ajalugu.
Esimese DNA sekveneerimismeetodiga tuli välja Ray Wu 1970. aastal, kes järjendas osa lambda faagi genoomist. Esimene täisgenoomi sekvents avaldati 1977. aastal, kui Frederick Sangeri töögrupil õnnestus sekveneerida bakterofaagi ΦX174 genoom. Sealt alates on sekveneeritud paljude organismide täisgenoomid ning tuntuim sellealane saavutus on "Inimese genoomi projekt".
Sangeri ja tema kaastööliste arendatud ahela terminatsiooni meetod (inglise keeles "chain termination method"), mis sai tuntuks kui Sangeri meetod, paistis silma oma lihtsuse ja usaldusväärsuse poolest. See ensümaatiline meetod automatiseeriti peagi ning sellest kujunes põhiline esimese põlvkonna sekveneerimismeetod. Samaaegselt tulid oma taktikaga välja ameeriklased Allan Maxam ja Walter Gilbert, kuid nende mittetäieliku keemilise lagundamise meetod kaotas oma populaarsuse, kuna Sangeri meetodit sai kergemini automatiseerida ja ohtlikke reagente kasutati märgatavalt vähem.
Alates 2000. aastate teisest poolest on toimunud valdkonna eriti kiire areng ning esile on kerkinud teise põlvkonna suure läbilaskevõimega meetodid (inglise "high-throughput methods", varem "next generation sequencing"). Näiteks pürosekveneerimine. Enamiku nende tehnoloogiate ühiseks omaduseks on see, et pinnale fikseeritud DNA juppide (inglise "template") alusel sünteesitakse komplementaarne vastasahel, mida tehes registreeritakse iga lisatud nukleotiidi korral kiirgus või keemiline signaal. Üleüldiselt iseloomustab sääraseid tehnikaid "sünteesi abil sekveneerimine" (inglise keeles "sequencing by synthesis").
Turule on jõudmas ka esimesed kolmanda põlvkonna sekveneerimistehnoloogiad, näiteks SMRT ("single-molecule real-time sequencing").
Juha Kirikmaa

Juha Kirikmaa (kuni 24. septembrini 1935 Johannes Kirkmann; 27. mai 1900 Piirsalu vald, Läänemaa – 2. aprill 1948 Norillag, Krasnojarski krai) oli Eesti politseinik.
Ta õppis 1931–1932 Tartu Ülikooli õigusteaduskonnas, 1934 õppis Politseikooli kõrgemas klassis.
Ta osales Vabadussõjas vabatahtlikuna ja oli 1922–1933 kaadriallohvitserina miiniristlejal Vambola (aga ohvitseride andmekogu väitel oli reservlipnik). Mereväe Allohvitseride Kogu esimees ja Allohvitseride Keskkogu juhatuse liige. Politseiteenistuses Mäe rajooni konstaabel Petserimaal, ühtlasi Kaitseliidu Petseri maleva Mäe üksikrühma pealik. 
Autasustatud Kotkaristi kuldristiga 21. veebruaril 1940.
Ta arreteeriti Nõmmel 10. oktoobril 1944 (oli Nõmme politseiülem?).
Tema vend Roland Kirikmaa (1911–1975) oli allveelaeva Lembit motorist (nooremmaat), 1939 oli Tallinnas interneeritud Poola allveelaeva Orzeł pardal.
Kooraste külanõukogu

Kooraste külanõukogu oli külanõukogu Eesti NSV-s aastatel 1945–1963. Külanõukogu halduskeskus asus Kooraste külas. 
Kooraste külanõukogu moodustati Eesti NSV Ülemnõukogu Presiidiumi 13. septembri 1945 seadlusega Võrumaa Kooraste valla koosseisus.
Eesti NSV Ülemnõukogu Presiidiumi 26. septembri 1950 seadlusega Kooraste vald likvideeriti ja Kooraste külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 24. jaanuari 1959 seadlusega Otepää rajoon likvideeriti, Kooraste külanõukogu liideti Põlva rajooniga. 
Eesti NSV Ülemnõukogu Presiidiumi 18. jaanuari 1963 seadlusega Kooraste külanõukogu likvideeriti, selle alad liideti Kanepi külanõukoguga.
Estoril

Estoril on linn Portugali edelaosas. Estoril jääb Lissaboni kesklinnast 15 km kaugusele. 
Estoril on Portugali üks peamisi kuurortlinnasid. Tuntud on linnas asuv kasiino, mis reklaamib ennast kui Euroopa suurim, ja ringrada, kus peeti aastatel 1951–1955, 1957–1960, 1964–1966 ja 1984–1996 Vormel 1 Portugali Grand Prix.
Linnas elab 26 399 elanikku (2011).
Närke

Närke on ajalooline maakond (rootsi keeles "landskap") Kesk-Rootsis Svealandis. Nüüdisaegse haldusjaotuse järgi jääb enamik Närkest Örebro lääni lõunaossa.
Närke pindala oli 4126 km².
Ugariti keel

Ugariti keel (varem eesti keeles "ugariidi keel") on väljasurnud semi keel.
Seda kõneldi Lähis-Ida aladel. 
Keel kasutas oma tähestikuga kiilkirja.
Skåneland

Skåneland (rootsi keeles Skåneland või Skånelandskapen; ladina keeles Terra Scania või Terra Scaniae) on ajalooline piirkond Lõuna-Rootsis. 
Piirkond koosnes keskajal, Taani võimu all, kolmest Taani maakonnast: Skånest, Hallandist ja Blekingest, mis nüüdisaegse haldusjaotuse järgi langevad ligikaudu kokku Skåne, Hallandi ja Blekinge lääniga. 
Kuni 1658. aasta 1657–1658 aastate Taani-Rootsi sõja lõpetanud Roskilde rahuni kuulus Skåneland Taani-Norra kuningriigi koosseisu. Skånelandi koosseisu on mõnikord arvatud ka Bornholmi saar.
Älvsborgi lään

Älsborgi lään (rootsi keeles "Älvsborgs län") oli lään Rootsis. Lään eksisteeris 1634-1997. 1. jaanuaril 1998 moodustati Älvsborgi, Göteborgi, Bohusi ja osa Skaraborgi lääni liitmise teel uus lään: Västra Götalandi lään.
Lään sai nimetuse seal asunud Älvsborgi kindluse järgi.
Värmland

Värmland on ajalooline maakond (rootsi keeles "landskap") Kesk-Rootsis Svealandis. Nüüdisaegse haldusjaotuse järgi jääb suur osa Värmlandist Värmlandi lääni koosseisu. Värmlandi lõunaosas asub Rootsi suurim järv Vänern.
Värmlandi pindala on 18 2014 km².
Tšaja rajoon

Tšaja rajoon (vene keeles Чаинский район) on 1924. aastal moodustatud rajoon Venemaal Tomski oblastis. Rajooni keskus on Podgornoje küla, mis jääb Tomski linnast 286 km kaugusele. Rajoon on saanud nime Tšaja jõe järgi.
Tšaja rajoonis on 4 külaasundust ja 38 asulat, selles elab 11 766 inimest (2017).
Tarutõne rajoon

Tarutõne rajoon (venepäraselt "Tarutino rajoon", ukraina keeles Тарутинський район) on endine rajoon Ukrainas Odessa oblastis. Rajooni keskus oli Tarutõne alev (ukraina keeles Тарутине).
Rajoon moodustati 1940. aastal. 2020. aastal toimunud haldusreformi käigus liideti Tarutõne rajoon Bolhradi rajooniga.
Rajoonis asus 51 asulat, millest 47 olid külad (sh Vessela Dolõna).
Rajoonis elas 2017. aasta seisuga 41 166 inimest.
Germplasm Resources Information Network

Germplasm Resources Information Network (lühend GRIN) on Ameerika Ühendriikide Põllumajandusministeeriumi (USDA) hallatava programmi National Genetic Resources Program tarkvaraprojekt, mille eesmärk on hallata andmebaasi, mis sisaldab muu hulgas sisaldab infot elusorganismide geneetika kohta.
GRINil on neli alaprojekti:
Daniel Kehlmann

Daniel Kehlmann (sündinud 13. jaanuaril 1975 Münchenis) on Austria ja Saksa kirjanik. Elab praegu New Yorgis ja Berliinis.
Daniel Kehlmanni 2005. aastal ilmunud romaani "Maailma mõõtmine" loetakse üheks tähelepanuväärsemaks saavutuseks Saksamaa sõjajärgses kirjanduses. 
Lapsepõlv ja haridus.
Daniel Kehlmann sündis Münchenis. Tema isa oli Austria tele-, filmi- ja teatrilavastaja Michael Kehlmann (1927–2005), ema oli näitleja Dagmar Mettler. Tema vanaisa oli juudi juurtega Austria ekspressionistlik kirjanik Eduard Kehlmann (1888–1955). Aastal 1981 kolis pere isa sünnilinna Viini. Daniel Kehlmann lõpetas 1993. aastal Viinis asuva jesuiitide kooli Kalksburgi Kolledži ning õppis seejärel Viini Ülikoolis filosoofiat ja germanistikat.
Teadustegevus.
Loometöö kõrvalt tegutseb Daniel Kehlmann germanistika valdkonnas. Ta on töötanud külalislektorina mitmes ülikoolis: 2001. aastal Mainzi Johannes Gutenbergi Ülikoolis, õppeaastal 2005/2006 Wiesbadenis Reini-Maini Rakenduskõrgkoolis ja 2006/2007 Göttingeni Ülikoolis, 2010. aastal Tübingeni ülikoolis ja Kölni ülikoolis. 2014. aasta suvesemestril pidas Kehlmann loenguid Frankfurdis Johann Wolfgang Goethe Ülikoolis.
Alates 2012. aastast on ta New Yorgi Ülikooli germanistika osakonna külalisprofessor. 2016. aastal oli ta New Yorgi Ülikooli Eberhard Berent Goethe õppetooli hoidja.
Daniel Kehlmann on Mainzi Teaduste ja Kirjanduse Akadeemia, Hamburgi Vabade Kunstide Akadeemia ning alates 2008. aastast Saksa Keele ja Kirjanduse Akadeemia liige.
Aastatel 2016–2017 töötas ta ka New Yorgi Rahvaraamatukogu Cullmani kirjanike ja teadlaste keskuses.
Looming.
Esimese romaani avaldas Daniel Kehlmann 22-aastaselt 1997. aastal. See kandis pealkirja "Beerholms Vorstellung". Rahvusvaheliselt tuntuks sai tema viies romaan, 2003. aastal ilmunud "Ich und Kaminski" (eesti keeles "Mina ja Kaminski"). 
"Maailma mõõtmine".
2005. aastal ilmunud romaani "Die Vermessung der Welt" (eesti keeles "Maailma mõõtmine") loetakse üheks tähelepanuväärsemaks saavutuseks Saksamaa sõjajärgsel kirjandusmaastikul. Raamatut on ainuüksi saksakeelses kultuuriruumis müüdud enam kui 2,3 miljonit eksemplari. Seda on tõlgitud 40 keelde (sealhulgas eesti keelde). Pärast Patrick Süskindi "Parfüümi" (1985) oli "Maailma mõõtmine" mõnda aega enimmüüdud saksakeelne romaan.
"Maailma mõõtmine" on maagilise realismi valdkonda kuuluv fiktiivne topeltbiograafia, milles autor kirjeldab sügavamõttelise huumoriga kahe 18. sajandi lõpul ja 19. sajandi esimesel poolel tegutsenud saksa teadlase Alexander von Humboldti ja Carl Friedrich Gaussi elu.
Isiklikku.
Kehlmannil on poeg (sündinud 2009).
Carl Sagani auhind

Carl Sagani auhind teaduse mõistmise suurendamise eest avalikkuses (inglise keeles "Carl Sagan Award for Public Understanding of Science") on iga-aastane auhind, mida alates 1993. aastast annab välja Council of Scientific Society Presidents isikutele, kes on väljapaistvalt kaasa aidanud laiemal auditooriumil paremini aru saada teadusest. Auhind on nimetatud Carl Sagani auks. Tema oli ka auhinna esimene laureaat.
Giselle

"Giselle" (originaalpealkirjaga "Giselle, ou les Wilis") on Adolphe Adami kahe vaatusega romantiline ballett. 
Balleti libreto kirjutasid Jules-Henri Vernoy de Saint-Georges ja Théophile Gautier, võttes seejuures aluseks Heinrich Heine teose "De l'Allemagne" ja Victor Hugo teose "Fantômes".
Ballett kanti esimest korda ette 28. juunil 1841 Pariisi Rahvusooperis. Esmaettekandes mängis Giselle'i Carlotta Grisi.
Euroopa Rekonstruktsiooni- ja Arengupank

Euroopa Rekonstruktsiooni- ja Arengupank (inglise keeles European Bank for Reconstruction and Development, lühend EBRD) on rahvusvaheline finantsorganisatsioon. EBRD asutati 29. mail 1990, et toetada ja edendada Kesk- ja Ida-Euroopa riikide siirdemajandusi.
EBRD-l on 66 liiget: kõik Euroopa riigid, Austraalia, Uus-Meremaa, Kanada, Jaapan, USA, Mehhiko, Korea, Jordaania, Maroko, Tuneesia ning lisaks Euroopa Liit ja Euroopa Investeerimispank. Eesti liitus EBRD-ga 28. jaanuaril 1992.
EBRD peakontor asub Londonis (One Exchange Square).
Punkaharju vald

Punkaharju on endine vald ("kunta") Soomes.
1. jaanuaril 2013 ühendati see Savonlinnaga.
Silicon Valley (seriaal)

"Silicon Valley" on Ameerika Ühendriikide komöödiasari, mille lõid Mike Judge, John Altschuler ja Dave Krinsky. Seriaal räägib kuuest noormehest, kes asutasid idufirma Silicon Valleys. Seriaal esilinastus 6. aprillil 2014 telekanalil HBO.
1. hooaeg.
Richard Hendricks loob rakenduse Pied Piper, mis sisaldab revolutsioonilist andmete pakkimise algoritmi. Peter Gregory omandab osaluse Pied Piperis ja Richard palkab Erlich Bachmani äriinkubaatori elanikud, kaasa arvatud Bertram Gilfoyle ja Dinesh Chugtai, koos Jared Dunniga, kes lahkus Hoolist. Vahepeal aktsepteerib Nelson "Big Head" Bighetti edutamise Hoolis, hoolimata sellest, et ta ei ole seda ära teeninud.
Gavin Belson annab oma Hooli töötajatele korralduse Pied Piperi algoritmi pöördprojekteerimiseks ja arendab kopeeritud toote Nucleus. Mõlemal firmal on kavas toode esitada TechCrunchil. Pied Piper tormab, et toota oma kompressioonitehnoloogial põhinevat funktsionaalset pilvandmebaasi. TechCrunchi üritusel tutvustab Belson Nucleust, mis on integreeritud kõigi Hooli teenustega ja millel on võrdne jõudlus Piper Piperiga. Siiski on Richardil uus idee ja ta veedab terve öö kodeerides. Järgmisel hommikul teeb Richard Pied Piperi lõpliku ettekande ja näitab toodet, mis on tugevam kui Nucleus.
Märjamaa sõlg

Märjamaa sõlg on Märjamaa piirkonda tutvustav ehe, mille valmistamise mõte tekkis seoses Märjamaa rahaga.
Faust (Gounod)

"Faust" (originaalpealkirjaga "Faust") on Charles Gounod' viie vaatusega ooper. Ooperi libreto kirjutasid Jules Barbier ja Michel Carré. Ooper põhineb Johann Wolfgang von Goethe "Fausti" esimesel osal. 
Ooper kanti esimest korda ette 19. märtsil 1859 Pariisis Théatre-Lyrique'is.
Hugo Kukk

Hugo Kukk (22. aprill 1905 Pühajärve vald – 17. november 1976 Adelaide) oli Eesti politseinik.
Ta lõpetas Politseikooli kõrgema klassi, oli konstaabel ja politseikomissar. 
1944. aastal põgenes Saksamaale (töötas kaevurina), kust siirdus Austraaliasse. Oli seal vabrikutööline ja aktiivne eesti seltskonnategelane (Adelaide'i Eesti Seltsi esimees ja auliige, Adelaide'i koguduse ja Adelaide'i Võitlejate Ühingu liige). Tema algatusel ja juhtival osavõtul valmis Adelaide'i Eesti Maja.
Windsori lõbusad naised

"Windsori lõbusad naised" (originaalpealkirjaga "The Merry Wives of Windsor") on William Shakespeare'i 1597. aastal valminud viie vaatusega komöödia. 
Näidend ilmus trükis esimest korda 1602. Näidendi tegevus toimub Inglismaal Berkshire'i krahvkonna Windsori asulas ja selle lähiümbruses.
"Windsori lõbusaid naisi" on mitmel korral lavastatud ka Eesti teatrites, näiteks 1939. aastal Tallinna Töölisteatris (lavastaja Andres Särev), Ugalas (lav. Enn Toona), 1948. aastal Vanemuises (lav. Andres Särev) ja 1984. aastal Noorsooteatris (lav. Evald Hermaküla).
1947. aastal lavastas Anna Ekston Estonias "Windsori lõbusatel naistel" põhineva samanimelise koreograafilise komöödia 7 pildis.
Näidendi ainetel on kirjutatud ka mitmeid oopereid. 1799. aastal jõudis Viini Kärntnertortheateris publiku ette Antonio Salieri kahevaatuseline itaaliakeelne ooper "Falstaff, ossia Le tre burle" ("Falstaff ehk kolm nalja"), mille libreto kirjutas Carlo Prospero Defranceschi. 1838. aastal esietendus Londonis 19. sajandi ühe populaarseima briti ooperihelilooja Michael William Balfe itaaliakeelne ooper "Falstaff" (libretist Manfredo Maggioni). 1849. aastal valmis ja tuli Berliini kuninglikus ooperiteatris lavale Carl Otto Ehrenfried Nicolai saksakeelne ooper "Die lustigen Weiber von Windsor" ("Windsori lõbusad naised"), mille libreto kirjutas Salomon Hermann Mosenthal. Nicolai ooperit on Eestis lavastatud 1930. aastal Estonias (lav. Hanno Kompus) ja 1965. aastal Vanemuises (lav. Kulno Süvalep). 1893. aastal valmis Giuseppe Verdil ooper "Falstaff", mille süžee toetub peamiselt Shakespeare'i "Windsori lõbusatele naistele", kuid kasutab ka tema näidendite "Kuningas Henry IV" I ja II elemente. Ooperi libretist oli Arrigo Boito. Verdi "Falstaffi" on Eestis lavastatud ühel korral - 1996. aastal Vanemuises (lav. Taisto Noor, nimiosas Jaan Willem Sibul ja Jassi Zahharov). 1929. aastal tuli Londonis Royal College of Musicus esmaettekandele aga inglise helilooja Ralph Vaughan Williamsi ooper "Sir John in Love" ("Armunud Sir John").
Unstrut-Hainich-Kreis

Unstrut-Hainich-Kreis (saksa keeles "Unstrut-Hainich-Kreis") on kreis Saksamaal Tüüringi liidumaal. Kreisi keskus on Mühlhausen.
Kreisi pindala on 975,48 km². Kreisis elab 113 962 elanikku.
Saale-Orla kreis

Saale-Orla kreis (saksa keeles Saale-Orla Kreis) on kreis Saksamaal Tüüringi liidumaal. Kreisi keskus on Schleiz.
Kreisi pindala on 1148,41 km². Kreisis elab 92 739 elanikku.
Salzlandkreis

Salzlandkreis (saksa keeles Salzlandkreis) on kreis Saksamaal Saksi-Anhalti liidumaal. Kreisi keskus on Bernburg. Kreis moodustati 2007.
Kreisi pindala on 1425,86 km². Kreisis elab 222 727 elanikku.
Menyhért Palágyi

Menyhért Palágyi (saksa variandis ka Melchior või Meinhert Palagyi, kuni 1895 Menachem Silberstein; 16. detsember 1859, Paks – 14. juuli 1924 Darmstadt) oli juudi päritolu ungari filosoof, matemaatik, füüsik ja tunnetusteoreetik. 
Tema õpilasi oli Ludwig Klages.
Marek Kahro

Marek Kahro (sündinud 30. aprillil 1987 Antslas) on eesti kirjanik ja blogija.
Ta on lõpetanud Antsla Gümnaasiumi ning õppinud Tartu Ülikoolis ajaloo ja religiooniuuringute erialal. On avaldanud noorte- ja põnevusromaane.
Kirjutab nii eesti kui ka võru keeles.
Marek Kahro on oma loomingu kohta ise öelnud: "Mind huvitab see, kuidas isiksus areneb ja miks kurjus nii sageli inimhinges esile kerkib. Seetõttu on kõik mu raamatud psühholoogilise kallakuga ning neis tegutsevad omamoodi kangelased, kes osutuvad raskesse olukorda sattudes arvatust palju tugevamaks."
Cairni terjer

Cairni terjer on Suurbritanniast Šotimaalt pärinev koeratõug.
Esimesed 134 Šoti mägismaalt ja Skye saarelt pärinevat selle tõu koera registreeriti Ühendkuningriigi koerteklubis 1912. aastal.
Veski külanõukogu

Veski külanõukogu oli külanõukogu Eesti NSV-s aastatel 1954–1963. Külanõukogu halduskeskus asus Maaritsa külas. 
Veski külanõukogu moodustati Eesti NSV Ülemnõukogu Presiidiumi 17. juuni 1954 seadlusega Otepää rajooni koosseisus Krüüdneri ja Vana-Prangli külanõukogu ühendamise tulemusel. Külanõukogu maadel tegutsesid "Oktoobri Võidu", "Rahvajõu" ja Sulaoja kolhoos.
Eesti NSV Ülemnõukogu Presiidiumi 24. jaanuari 1959 seadlusega Otepää rajoon likvideeriti ja Veski külanõukogu liideti Põlva rajooniga. 1960. aastal anti osa Veski külanõukogu alast üle Valgjärve külanõukogule.
Eesti NSV Ülemnõukogu Presiidiumi 18. jaanuari 1963 seadlusega Veski külanõukogu likvideeriti, selle alad liideti Ihamaru külanõukoguga.
Katinka Hosszú

Katinka Hosszú (sündinud 3. mail 1989 Pécsis) on Ungari ujuja, kolmekordne olümpiavõitja ja 26-kordne maailmameister. Teda tuntakse "ujumise Raudse Leedina".
Seitsmel korral on ta nimetatud Ungari aasta naissportlaseks (aastatel 2009, 2013–2017 ja 2019). Aastatel 2014, 2015, 2016 ja 2018 on FINA valinud ta aasta naisujujaks. Aastatel 2013, 2014, 2016 ja 2019 on ta valitud Euroopa aasta naisujujaks.
Maailmarekordid.
Katinka Hosszú on püstitanud pikal rajal kokku kaks maailmarekordit (seisuga 1. august 2017), millest üks 200 m kompleksujumises ja üks 400 m kompleksujumises.
Katinka Hosszú on püstitanud lühirajal kokku 18 maailmarekordit (seisuga 31. märts 2018), millest kaheksa 100 m kompleksujumises, viis 200 m kompleksujumises ja kolm 400 m kompleksujumises ning üks 100 m seliliujumises ja üks 200 m seiliujumises.
Krüüdneri külanõukogu

Krüüdneri külanõukogu oli külanõukogu Eesti NSV-s aastatel 1945–1954. Külanõukogu halduskeskus asus Sulaoja külas. 
Krüüdneri külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Veski valla koosseisus. Külanõukogu esimees 1945. aastast oli Jaan Tens.
Eesti NSV Ülemnõukogu Presiidiumi 26. septembri 1950 seadlusega Veski vald likvideeriti ja Krüüdneri külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 17. juuni 1954 seadlusega ühendati Krüüdneri külanõukogu ja Vana-Prangli külanõukogu ning moodustati Veski külanõukogu.
Lääneranna veskiraha

Lääneranna veskiraha on meenemünt, mis loodi jäädvustama Eesti Vabariigi 100. aastapäeva ja samal perioodil haldusreformiga väikestest valdadest koosneva Lääneranna valla ühinemist.
Väike kogus münte on ajakapslis maasse kaevatud ja peidetud Laelatu puisniidu piirkonda.
Mündi aversil on kujutatud tuuleveskit, mündi keskel on auk, mis annab võimaluse münti soovi korral kaelaehtena kanda või muul moel kinnitada.
Mündi reversil on Eesti kaart, millel  Lääneranna valla suunas näitamas kompassi nõel, mille teravik on Rame küla suunas, sest selles kohas sündisid plaanid ja mõtted kuidas münt võiks välja näha.
Jorge Sampaoli

Jorge Luis Sampaoli Moya (; sündinud 13. märtsil 1960 Casildas) on Argentina endine jalgpallur ja praegune jalgpallitreener.
2012. aastal võttis ta Tšiili koondise juhendamise üle Claudio Borghilt. Ta juhtis meeskonna nende ajaloo esimese Copa América võiduni, alistades 2015. aasta Copa América finaalis Argentina penaltiseerial. Aastatel 2016–2017 juhendas ta Hispaania kõrgliigaklubi Sevilla.
2017. aastal sai temast Argentina koondise peatreener. Ta lahkus ametist pärast 2018. aasta maailmameistrivõistlusi.
2018. aasta detsembris sõlmis Sampaoli kaheaastase lepingu Brasiilia kõrgliig klubiga Santos. 2019. aasta detsembris astus ta ametikohalt tagasi. 2020. aasta märtsis sai ta Brasiilia kõrgliigaklubi Atlético Mineiro peatreeneriks. 2021. aasta veebruaris asus ta Prantsusmaa kõrgliigaklubi Marseille Olympique'i peatreeneri kohale. 2022. aasta oktoobris sai ta taas Sevilla peatreeneriks.
Vana-Prangli külanõukogu

Vana-Prangli oli külanõukogu Eesti NSV-s aastatel 1945–1954. Külanõukogu halduskeskus asus Äksi külas. 
Vana-Prangli külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Veski valla koosseisus.
Eesti NSV Ülemnõukogu Presiidiumi 26. septembri 1950 seadlusega Veski vald likvideeriti ja Vana-Prangli külanõukogu territoorium arvati Otepää rajooni koosseisu. Eesti NSV Ülemnõukogu Presiidiumi 17. juuni 1954 seadlusega ühendati Vana-Prangli külanõukogu ja Krüüdneri külanõukogu ning moodustati Veski külanõukogu.
Uhlsport

Uhlsport FUSSBALL on Saksamaa ettevõte, mis on tuntud eelkõige jalgpalliga seotud spordiriiete ja -jalatsite valmistajana.
Ettevõtte asutas 1948 Karl Uhl ja esialgu sai ettevõtte nimeks uhlsport GmbH.
Ettevõttel on esindused rohkem kui 70 riigis.
Kolmekrossiooper

"Kolmekrossiooper" (saksa keeles "Die Dreigroschenoper") on Bertolt Brechti ja Elisabeth Hauptmanni 1928 valminud kolme vaatusega näidend, üks Brechti tuntumaid teoseid. 
Näidend on adaptatsioon John Gay 18. sajandil kirjutatud ooperist "The Beggar's Opera", tekstis on kasutatud ka François Villoni ja Rudyard Kiplingi loomingut. Näidendile kirjutas muusika Kurt Weill. 
Näidend kanti esimest korda ette 31. augustil 1928 Berliinis Theater am Schiffbauerdammis.
Sõjagalerii

Sõjagalerii on galerii Venemaal Peterburis Ermitaažis. Galeriis on 332 portreemaali Venemaa Keisririigi kindralitest, kes osalesid 1812. aasta isamaasõjas. Maalide autorid on George Dawe ning tema abilised Aleksandr Poljakov ja Wilhelm August Golicke.
Galerii paikneb Talvepalee hoones silindervõlvidega ülalt valgustatud saalis, mille projekteeris Carlo Rossi. Saal ehitati juunist novembrini 1826 mitme ruumi asemele, mis asusid Vapisaali ja Suure troonisaali vahel. Mõlemasse läheb uks Sõjagalerii keskelt. Sõjagalerii asub Talvepalee suure kiriku läheduses. Sõjagalerii avati pidulikult 25. detsembril 1826.
Galerii avamise ajaks polnud veel kõik maalid valmis. Nende asemele paigaldati rohelise kangaga tühjad raamid, mille juures oli nimesilt. Sedamööda, kuidas maalid valmisid, vahetati nad tühjade raamide asemele. Dawe maalis kindraleid üldjuhul natuurist, aga nende kohta, kes vahepeal surnud olid, kasutas eeskujuna varasemaid maale. 13 kindrali kohta ei õnnestunud siiski välimust piisavalt hästi kindlaks teha ja nende maalide asemele jäidki rohelise kangaga tühjad raamid.
Kindralite maalidele lisaks viidi 1830. aastatel galeriisse kolm maali, mis kujutasid Venemaa keisrit Aleksander I hobusega, Preisimaa kuningat Friedrich Wilhelm III ja Saksa-Rooma keisrit Franz II. Esimese kahe maali autor on Franz Krüger ja Saksa-Rooma keisri maalis Johann Peter Krafft.
29. detsembril 1837 hävis Sõjagalerii tulekahjus. Põleng edenes aeglaselt ja kõik Dawe' maalid õnnestus päästa. Arhitekt Vassili Stassov taastas sõjagalerii mitte päris endisena, vaid 6 m pikemana ja karniisi alla lisas ta kitsa ümberkäigugalerii.
Nõukogude võimu ajal täiendati galeriid nelja maaliga paleegrenaderidest. See oli sõjaväe tseremoniaalne eriüksus, mis moodustati 1827 isamaasõja veteranidest Talvepalee valvamiseks. Need portreed maalis samuti George Dawe aastal 1828. Neil kujutati kaptenit Vassili Lavrentjevit, grenaderi Ilja Jamnikut, allohvitseri Jefim Getgorti ja trummilööjat Vassili Akentjevit. Veel lisati kaks Peter von Hessi maali 1840. aastatest "Borodino lahing" ja "Prantslaste taganemine üle Berezina jõe".
Helsingi raamatumess

Helsingi raamatumess (soome keeles Helsingin kirjamessut; inglise keeles Helsinki Book Fair) on iga aasta oktoobri lõpus Helsingis toimuv raamatumess. 
Esimene mess toimus 2001. Messid toimuvad Helsingi messikeskuses (soome keeles Messukeskus Helsinki).
2015. aastal külastas messi umbes 80 000 inimest.
Igal aastal on messil niinimetatud teemamaa, näiteks 2011. aastal oli teemamaa Eesti.
Gömörszőlős

Gömörszőlős on küla ja vald Ungaris Borsod-Abaúj-Zempléni komitaadis Putnoki kreisis. Asub Slovakkia piiri ääres, Miskolcist 45 km kaugusel. Lähim linn Putnok asub 11 km kaugusel. Gömörszőlős asub 2 km kaugusel Kelemérist. 
1906. aastani oli küla nimi Poszoba, seda on mainitud kirjalikes allikates 1232. aastal.
Valla pindala on 8,77 km².
2016. aastal oli valla elanike arv 86.
Rahvastiku tihedus oli 9,81 in/km².
Külast on pärit Ungari jalgpallikoondislane Béla Várady.
Is It Me (The Kooksi laul)

"Is It Me" on "indie rock"'i ansambli The Kooks albumi "Junk of the Heart" esimene singel. Singel anti välja 2011. aasta septembris.
Bill Bryson

 
William McGuire Bryson, ka Bill Bryson, (sündinud 8. detsembril 1951 Des Moines'is Iowas) on ameerika literaat, reisikirjanik ja ajakirjanik, populaarsete raamatute autor, Londoni Kuningliku Seltsi auliige.
Ta on avaldanud rohkesti mitte-ilukirjanduslikke teoseid erinevatel teemadel, nende seas reisi- ja ajalooraamatud, inglise keelt ja teadussaavutusi tutvustavaid raamatuid. 
2003. aastal ilmunud "A Short History of Nearly Everything" ("Kõiksuse lühiajalugu") sai rahvusvaheliseks menukiks. Tõsisema teadusliku taustata autoril kolmeaastase töö tulemusena valminud põhjalik Maa ja inimese ajalugu käsitlev monumentaalne teos esitab mahlaselt ja vaimukalt teadusfakte astronoomiast, füüsikast, kosmoloogiast, geoloogiast, paleontoloogiast, geneetikast ning veel mitmelt teisteltki aladelt.
Bryson oli aastatel 2005–2011 Durhami Ülikooli kantsler (ülikooli formaalne pea), vahetades sellel kohal välja Peter Ustinovi. 
Ta lõpetas 1977. aastal oma kodulinnas Drake'i Ülikooli bakalaureusekraadiga ja asus seejärel elama Inglismaale. 1995. aastal kolis ta sünnimaale USA-sse, kuid 2003. aastal naasis Inglismaale ning elab tänini seal.
Viitseadmiral (Läti)

Viitseadmiral (läti keeles "viceadmirālis") on Läti mereväe kõrgeim admiraliauaste. Sellest madalam on kontradmirali ("kontradmirālis") auaste. Läti maaväes vastab sellele kindralleitnandi aukraad.
Flotilliadmiral

Flotilliadmiral on mitme riigi sõjaväeline auaste mereväes.
Bulgaaria.
Bulgaaria president annab Ministrite Nõukogu ettepanekul flotilliadmirali (bulgaaria keeles "флотилен адмирал") auastme neile 1. järgu kapteni ("капитан I ранг") aukraadis mereväelastele, kes on edukalt lõpetanud sõjaväeakadeemia kindralstaabi kursused. Bulgaaria mereväes on sellest madalam 1. järgu kapteni ja kõrgem kontradmirali ("контраадмирал") auaste. Maaväes on see võrdne brigaadikindraliga. Aastatel 2000−2010 oli auastme nimeks brigaadiadmiral, seejärel kommodoor. Alates 2017. aastast on käibel nimetus flotilliadmiral.
Leedu.
Leedu mereväes on flotilliadmiral (leedu keeles "flotilės admirolas") kõrgem mereväekaptenist ("jūrų kapitonas") ja madalam kontradmiralist ("kontradmirolas"). Maaväes on sellele vastav auaste brigaadikindral.
Läti.
Flotilliadmiral (läti keeles "flotiles admirālis") on Läti mereväe esimene admiraliauaste. Sellest madalam on mereväekapteni ("jūras kapteinis") ja kõrgem kontradmirali ("kontradmirālis") auaste. Läti maaväes vastab sellele brigaadikindrali aukraad. 2020. aasta seisuga on see auaste antud vaid ühele mereväelasele.
Rootsi.
Rootsi mereväes kehtestati flotilliadmirali (rootsi keeles "flottiljamiral") auaste 2000. aastal. See on madalam kontradmiralist ("konteramiral") ja kõrgem komandörist ("kommendör"). Maaväes vastab sellele brigaadikindrali aukraad.
Saksamaa.
Saksamaa Liitvabariigi mereväes võeti flotilliadmirali (saksa keeles "Flotillenadmiral") auaste kasutusele 1955. aastal. See on madalam kontradmiralist ("Konteradmiral") ja kõrgem mereväekaptenist ("Kapitän zur See"). Maaväes vastab sellele brigaadikindral. Mereväe meditsiiniteenistuses on flotilliadmiralile vastav aukraad admiralarst ("Admiralarzt").
Soome.
Soome mereväes võeti flotilliadmirali (soome keeles "lippueamiraali", rootsi keeles "flottiljamiral") auaste kasutusele 1990. aastatel seoses brigaadikindrali auastme kehtestamisega. See on madalam kontradmiralist ("kontra-amiraali") ja kõrgem kommodoorist ("kommodori").
Hilliard Ensemble

Hilliard Ensemble oli Suurbritannia meesvokaalansambel, mis tegutses aastatel 1974–2014 ning esitas keskaja, renessanss- ja barokkmuusikat. 
Ansambel on esitanud ka nüüdisaegsete heliloojate loomingut, näiteks Arvo Pärdi, John Cage'i ja Gavin Bryarsi teoseid. Ansambli nimi oli võetud 16.-17. sajandil elanud inglise maalikunstniku Nicholas Hilliardi järgi.
Ansambli asutasid 1974 Paul Hillier, Errol Girdlestone, Paul Elliott ja David James. Aja jooksul on ansambli koosseis korduvalt muutunud. Ansambel lõpetas tegevuse detsembris 2014.
Afganistani riigihümn

Praegune Afganistani riigihümn võeti vastu 2006. aasta mais. Hümni sõnad kirjutas Abdul Bari Jahani ja muusika helilooja Babrak Wassa.
Afganistani põhiseaduse järgi peab riigihümn olema puštukeelne, sisaldama fraasi "Allāhu Akbar" (Jumal on suurim) ja Afganistani rahvusrühmade nimetusi.
Varem on riigil olnud viis hümni, mis olid kasutusel vastavalt aastatel 1926–1943, 1943–1973, 1973–1978, 1978–1992 ja 1992–2006.
Kesk tänav (Jõgeva)

Kesk tänav on tänav Jõgeval, mis kulgeb raudteest lääne pool paralleelselt raudteega.
Kesk tänaval asub Jõgeva Selver (aadress Kesk 3a/4). 
Varem asus Kesk tänaval linnavanem Johannes Võsu 1926. aastal ehitatud maja (aadressiga Kesk 4), mis oli sammastele toetuva torni ja mansardkatusega silmapaistvaim Jõgeva ehitis. Majas oli Johannes Võsu riidevärvimise töökoda ja notar Alfred Kivimäe kontor. Eesti NSV-s oli majas haigla. Pärast uue haiglahoone valmimist 1983. aastal jäi maja tühjaks ja hävis 1991. aastal tulekahjus. Praegu asub samal kohal (praeguse aadressiga Kesk 3) Estem Tehnikakaubad OÜ.
Isamaasõda

Isamaasõda on patriootlik termin kaitsesõja tähistamiseks.
Gimli Glider

Gimli Glider on nimi, mis anti Air Canada Flight 143 lennukile Boeing 767. 
23. juulil 1983 lõppes Boeing 767 kütus poolel teel Montrealist Edmontoni (Kanada) kõrgusel 12 500 meetrit (41 000 jalga). Kütuse vajalikust väiksema koguse põhjustas tankimisel mõõtesüsteemide muutuse tõttu tehtud viga (üleminek naeltelt kilogrammidele). Väga kogenud meeskonnal, kapten Robert Pearsonil (üle 15 000 lennutunni) ja esimesel ohvitseril ("first officer") Maurice Quintalil (üle 7000 lennutunni) õnnestus planeerida (inglise keeles "glide") ja maanduda Kanada kuninglike õhujõudude endises baasis Gimlis Manitobas. Lennukis oli 61 reisijat ja 8 meeskonnaliiget. Ohvriteta lõpplahendusele aitas kaasa kapten Pearsoni 10 aastat purilennukitega lendamise kogemust ja kaaspiloot Quintali väljaõpe Gimli lennuväljal.
The Killers

The Killers on USA rokkansambel. Ansambli asutasid 2002 Brandon Flowers ja Dave Keuning. Ansambli nimi on võetud New Orderi laulu "Crystal" (2001) videoklipist, kus nime all "The Killers" esineb fiktiivne ansambel.
Suhhobezvodnoje

Suhhobezvodnoje (vene keeles "Сухобезводное") on asula Venemaal Nižni Novgorodi oblastis &lt;mapframe latitude="56.800878" longitude="38.759766" zoom="4" text="Suhhobezvodnoje" width="319" height="295" align="right"&gt;
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 44.889793,
 57.045589
 ]
&lt;/mapframe&gt;Külas elas 2016. aastal 6049 inimest ja 2021. aastal 5827 inimest. 
Asula tekkis 1930. aastatel seoses Unžlagi metsatööstuse arendamisega. Nõukogude ajal oli seal Unža sunnitöölaagri administratsioon. 
1944. aastal sündis sealses vanglas Eesti arst Andres Ellamaa.
Sahha teaduste akadeemia

Sahha (Jakuutia) Vabariigi Teaduste Akadeemia, ka Sahha TA, (jakuudi keeles Саха Өрөспүүбүлүкэтин Наукаларын академията; vene keeles Академия Наук Республики Саха (Якутия)) on Sahha teaduste akadeemia, vabariigi kõrgeim teadusasutus, mille eesmärk on edendada vabariigi teadust, rõhuasetusega piirkonna sotsiaalmajanduslikule arengule. 
Sahha teaduste akadeemia on teadusorganisatsioon, mis ühendab Sahha TA liikmeid. Akadeemia asutati Sahha Vabariigi (Jakuutia) presidendi seadlusega 1993. aastal Jakutskis.
Sahha TA koduleht on venekeelne. Sahha TA teeb tihedat koostööd Venemaa Teaduste Akadeemiaga, eeskätt selle Siberi, Kaug-Ida ja Uurali osakonnaga. Sahha TA peakorter asub Jakutskis aadressil prospekt Lenina 33. Samas majas asub ka Venemaa Föderatsiooni presidendi vastuvõturuum. 
Varem eksisteeris Jakuudi ANSV-s NSV Liidu Teaduste Akadeemia Siberi osakonna Jakuudi filiaal, mis praegu tegutseb Jakutskis Venemaa Teaduste Akadeemia Siberi osakonna Jakuudi teaduskeskusena.
Akadeemia autasud.
1997. aastal asutati akadeemia kõrgeim autasu – Sahha teaduste akadeemia kuldmedal.
Akadeemia struktuur.
Akadeemia koosseisu kuuluvad:
Varem kuulusid Sahha TA koosseisu ka teadusinstituudid, kuid aastatel 2007–2008 toimunud reorganiseerimise käigus viidi instituudid üle föderaalomandisse.
Akadeemia liikmeskond.
Tunnustatud teadlasi valitakse akadeemia liikmeteks. Akadeemial on kolm liikmestaatust: tegevliige (akadeemik), auliige ja välisliige. Tegevliikmetele makstakse palka. 2017. aasta seisuga kuulus akadeemia liikmeskonda 41 tegevliiget, 5 auliiget ja 1 välisliige.
Marija Fjodorovna (1847–1928)

Maria Sophia Fredericka Dagmar (26. november 1847 – 13. oktoober 1928) oli Venemaa keisri Aleksander III abikaasa, õigeusku ristituna Marija Fjodorovna. 
Ta oli Taani kuninga Christian IX ja Hessen-Kasseli Louise teine tütar. Aastail 1881–1894 oli ta Venemaa keisrinna. Marija Fjodorovna oli viimase Venemaa keisri Nikolai II ema.
Noorpõlv.
Dagmari isa sai Taani kuningaks 1863. aastal. Printsess Dagmar kasvas üles suures sõbralikus peres, kus oli kuus last: Frederik (1843–1912), Alexandra (1844–1925), Vilhelm (1845–1913), Dagmar (1847–1928), Thyra (1853–1933), Valdemar (1858–1939). 
Dagmari vanem vend oli Taani troonipärija, õde Alexandra abiellus 1863. aastal tulevase Suurbritannia kuninga Edward VII-ga, Vilhelm valiti samal aastal Kreeka kuningaks.
1864. aasta sügisel saabus Taani kuningakotta Venemaa keisri Aleksander II poeg, troonipärija Nikolai, eesmärgiks kihluda Dagmariga. Kihlus kuulutatigi välja, kuid abiellumiseni ei jõutud – Nikolai haigestus ja suri aprillis 1865.
1866. aasta suvel oli Taanis külaskäigul järgmine Venemaa troonipärija, Aleksander. Kuigi noorte liit oli nende vanemate suunatud ja soositud, tärkas Dagmari ja Aleksandri vahel siiras kiindumus ja armastus.
Abielu.
Dagmar sõitis Venemaale juba septembris 1866. Oktoobris toimus õigeusku ristimine ning 9. novembril abiellus Marija Fjodorovna Peterburis troonipärija Aleksander Aleksandrovitšiga.
Neil sündis kuus last:
Marija Fjodorovnast sai Venemaa keisrinna 12. märtsil (vkj 1. märtsil) 1881, kui mõrvati keiser Aleksander II ja troonile tuli tema poeg Aleksander III. Kroonimispidustused toimusid 1883. aastal Moskvas.
Keisri pere kolis Talvepaleest Gattšina paleesse (40 km kaugusel Peterburist), talvel viibiti Anitškovi palees (Peterburi kesklinnas).
1. novembril 1894 suri Aleksander III kõigest 49-aastaselt. 26. novembril abiellus uus keiser, poeg Nikolai, Hesseni printsessi Alixiga. Marija Fjodorovnast sai leskkeisrinna.
Tagasi Taani.
Pärast revolutsioonilisi sündmusi Venemaal lahkus Marija Fjodorovna koos tütarde Ksenja ja Olgaga 1919. aasta märtsi lõpus Venemaalt. Pääsetee oli neile organiseerinud Marija Fjodorovna õde, Inglise kuninga George V ema Alexandra. Krimmi rannikult sõideti Suurbritannia lahingulaeval Marlborough Inglismaa kaudu Taani. Kopenhaageni lähedal suveresidentsis elas Marija Fjodorovna oma elupäevade lõpuni, ta suri 13. oktoobril 1928. Aastal 2006 maeti tema põrm ümber perekonna hauda Peeter-Pauli katedraalis.
Skyfall (laul)

"Skyfall" on Suurbritannia laulja Adele'i laul ja singel. Laul on James Bondi filmisarjast samanimelise filmi tunnusmeloodia. Laulu ei ole aga filmi "soundtrack"-albumil. Laulu kirjutasid Adele ja Paul Epworth. Singel ilmus 5. oktoobril 2012. Singli tootsid XL Recordings ja Columbia Records. 
2013 pälvis laul Kuldgloobuse kategoorias "parim laul" ja Oscari selles samas kategoorias.
Jelenia Góra

Jelenia Góra (saksa keeles Hirschberg) on maakonnaõigustega linn Poolas Alam-Sileesia vojevoodkonnas. 
Jelenia Góra asub Bóbri jõe ääres.
Linnas elab 87 017 elanikku (2006).
Enne 1945 kuulus linn Saksamaale ja pärast seda läks Potsdami konverentsi ühe sätte järgi Poolale. 1927–1945 kandis linn nime Hirschberg im Riesengebirge.
Vitsakimp

Vitsakimp ("Witsakimp") oli huumoriajakiri, mis ilmus Viljandis aastatel 1908–1909 ajalehe Sakala lisana sagedusega kord kuus. 
Ajakiri sisaldas huumorit, satiiri, karikatuure ja jutukesi. 
Ajakirja andsid välja Ado Peet (1908) ja J. Kipper (1909). 
Vastutavad toimetajad olid Ado Peet (1908), J. Kipper ja Hans Turp (1909), tegevtoimetajad J. Kipper ja Hans Turp (1908). 
Ajakirja trükiti Viljandi trükikodades Ado Peet (1908), A. Rennit (1909).
Hovanštšina (ooper)

"Hovanštšina" on Modest Mussorgski viie vaatusega ooper. Mussorgski pooleli jäänud ooperi lõpetas Nikolai Rimski-Korsakov. Ooperi libreto kirjutas samuti Mussorgski.
Ooper kanti esimest korda ette 9. veebruaril 1886 Peterburi Maria teatris.
Ooperi tegevus toimub 1682 Moskvas, kui seal lühikest aega oli võimul vürst Ivan Hovanski.
Adam Peaty

Adam George Peaty (sündinud 28. detsembril 1994 Uttoxeteris) on briti ujuja, kes võistleb põhiliselt rinnuliujumises. 
Teda on autasustatud Briti impeeriumi ordeniga ("Order of the British Empire"). Ta on esindanud Suurbritanniat olümpiamängudel, maailmameistrivõistlustel ja Euroopa meistrivõistlustel ning Inglismaad Rahvaste Ühenduse mängudel. Ta võitis 2016. aasta olümpiamängudel Rio de Janeiros 100 meetri rinnuliujumises kuldmedali, esimese Briti meesujuja poolt 24 aasta jooksul. Ta on praegune maailmarekordi omanik 50 meetri ja 100 meetri rinnuliujumises.
Peaty on 2016. aasta olümpiavõitja, kaheksakordne maailmameister, kaheteistkordne Euroopa meister ja kolmekordne Rahvaste Ühenduse mängude meister. Ta on 11 korda ületanud maailmarekordid ja tema nimel on praegu kaks maailmarekordit 50 ja 100 meetri rinnuliujumises. Temast sai esimene mees, kes ujub 50 meetri rinnuliujumises alla 26 sekundi ja esimene, kes ujub 100 meetri rinnuliujumise alla 57 sekundi (56,88). Ta on esimene ujuja, kes on võitnud mõlemad sprindi rinnuliujumise distantsid samadel maailmameistrivõistlustel, ja edukaim Suurbritannia ujuja maailmameistrivõistlustel. Ta on üks vaid kolmest ujujast koos David Wilkie ja Rebecca Adlingtoniga, kes on võitnud kuldmedalid kõigil neljal suurel rahvusvahelisel võistlusel (olümpia-, maailma-, Euroopa ja Rahvaste Ühenduse mängudel) ning ainus ujuja, kes on võitnud kõik neli peamist kuldmedalit samal distantsil samal ajal, mille ta saavutas 100 meetri rinnuliujumise võitmisel 2016. aasta olümpiamängudel. 
Aastatel 2014–2018 on ajakiri Swimming World valinud Peaty viiel korral Euroopa aasta ujujaks ja aastatel 2015 ja 2018 kogu maailma aasta ujujaks.
Jakuudi teaduskeskus

Venemaa Teaduste Akadeemia Siberi osakonna Jakuudi teaduskeskus (vene keeles Якутский научный центр Сибирского отделения Российской академии наук) on Venemaa Teaduste Akadeemia Siberi osakonna allasutus Sahha Vabariigi territooriumil peakorteriga Jakutskis, üks üheksast Venemaa TA Siberi osakonna teaduskeskusest.
1947. aastal asutati NSV Liidu Teaduste Akadeemia Jakuudi teaduslik uurimisbaas, 1949. aastal reorganiseeriti see NSV Liidu Teaduste Akadeemia Jakuudi filiaaliks. Pärast NSV Liidu TA Siberi osakonna loomist 1957. aastal lülitati Jakuudi filiaal Siberi osakonna koosseisu (NSV Liidu Teaduste Akadeemia Siberi osakonna Jakuudi filiaal). 1988. aastal nimetati filiaal ümber NSV Liidu Teaduste Akadeemia Siberi osakonna Jakuudi teaduskeskuseks (1991. aastast Venemaa Teaduste Akadeemia Siberi osakonna Jakuudi teaduskeskus).
Teaduskeskuse peahoone asub Jakutskis aadressil Petrovski tänav 2. Hoone fassaadi frontoonil on säilinud ehitusaegne kiri kahes keeles (vene ja jakuudi keeles) "NSV Liidu Teaduste Akadeemia. Jakuudi filiaal".
Teaduskeskuse presiidium.
Teaduskeskuse juhtorgan on teaduskeskuse presiidium; selle esimees on 2012. aastast Venemaa Teaduste Akadeemia korrespondentliige Mihhail Lebedev, kes on ühtlasi Jakutskis asuva Venemaa TA Siberi osakonna Põhja-Venemaa füüsika-tehnikaprobleemide Instituudi direktor.
39-liikmelisse presiidiumisse kuulub ka 8 Sahha teaduste akadeemia liiget:
Teadusasutused.
Jakuudi teaduskeskus teostab Jakutskis paikneva 8 instituudi ja ühe teaduskeskuse teaduslik-metoodilist juhtimist:
Sarah Sjöström

Sarah Fredrika Sjöström (sündinud 17. augustil 1993 Salemi vallas) on Rootsi ujuja, olümpiavõitja ja üheksakordne maailmameister. Ta on võistleb peamiselt vaba- ja liblikujumises.
Talle kuulub 50 meetri ja 100 meetri vabaujumise ning 50 meetri ja 100 meetri liblikujumise maailmarekord pikal rajal.
Aastal 2017 valiti ta ajakirja Swimming World poolt maailma aasta ujujaks. Aastatel 2015 ja 2017 on ta valitud Euroopa aasta ujujaks.
Maailmarekordid.
Sarah Sjöström on püstitanud pikal rajal kokku kaheksa maailmarekordit (seisuga 31. märts 2018), millest viis 100 meetri liblikujumises ning üks 50 meetri vabaujumises, üks 100 meetri vabaujumises ja üks 50 meetri liblikujumises.
Ulak

Ulak oli huumoriajakiri, mis ilmus aastatel 1907–1910 ajalehtede Kodumaa ja Maa ühistööna (1907, nr. 1–7), Meie Kodumaa (1907–1909) ja Sakala (1909–1910) lisana.&lt;br&gt;Ajakirja levitati Viljandis 1907–1908, nr. 6 ; 1909, nr. 9 – 1910 ja Pärnus 1908, nr. 7 – 1909. Toimetaja ja väljaandja oli Andres Rennit.&lt;br&gt;Ajakirja trükiti Viljandis "Andres Rennit" trükikojas ja Pärnus "J. Reimann" ("Meie Kodumaa") trükikojas. Ajakiri ilmus sagedusega üks kord kuus.
Kaastööd tegid
Kosjaleht

 
Kosjaleht (alapealkirjadega "Kosja-, kirjanduse-, kunsti, pilkenalja- ja kergefarssi ajakiri" (1917); "Kirjanduse-, kunsti, pilkenalja- ja kerge farssi kuukiri" (1918)) oli huumoriajakiri, mis ilmus Tallinnas 8. juulist 1917 kuni 10. oktoobrini 1919. 
Ajakirja toimetaja ja väljaandja oli Julius Ernst Meigas.&lt;br&gt;Ajakiri ilmus sagedusega üks kord kuus. 
Lisaväljaannetena anti välja Jõululeht (1919) ja Kosjalehe kalender (1918).
Ajakirja trükiti Tallinnas Meigase kirjastuses.
Ajakiri suleti siseministri käsul.
Christoph Adam von Richter (1694–1758)

Christoph Adam von Richter (28. veebruar/10. märts 1694 Tallinn – 19. veebruar/2. märts 1758 Uuemõisa) oli Liivimaa ja Eestimaa rüütelkonnapoliitik ja mõisnik.
Tema vanemad olid Rootsi sõjaväelane, kapten Otto Adam von Richter (1655–1732) ja Katharina Maria Forbus.
Ta oli Liivimaa rüütelkonna sekretär, immatrikuleeriti 11/22. juunil 1746 Eestimaa rüütelkonda, oli Eestimaa maanõunik.
Ta oli Liivimaa Slīpe ja Eestimaa Läänemaa Uuemõisa, Sutlepa mõisnik.
1728. aastal abiellus ta Barbara Hedwig von Oettingeniga (1712–1776). Ta suri meessoost järglasteta ja Uuemõisa mõis läks 1789. aastal Ludwig von Ungern-Sternbergile.
Karl von Ritter

Karl Ludwig von Ritter (1730, ristitud 18/29. septembril 1730 – 25. veebruar/9. märts 1800) oli Vasta mõisnik.
Tema vanemad olid Atsalama ("Aggimal") mõisnik Albrecht von Ritter (surnud 1750) ja Vasta mõisniku Otto Reinhold von Wrangelli tütar Helene von Wrangell.
Ta abiellus 1769. aastal Veronika Eleonore von Hastferiga.
Federica Pellegrini

 
Federica Pellegrini (sündinud 5. augustil 1988 Miranos) on Itaalia ujuja, olümpiavõitja ja kuuekordne maailmameister. Ta võistleb peamiselt vabaujumise distantsidel.
Talle kuulub 200 meetri vabaujumise maailmarekord (1.52,98).
Ta oli esimene naine, kes ujus 400 meetrit vabalt alla nelja minuti: 2009. aasta maailmameistrivõistlustel Roomas läbis ta 400 meetrit ajaga 3.59,15.
Aastatel 2009–2011 valiti ta Euroopa aasta naisujujaks ja 2009. aastal maailma aasta naisujujaks.
2016. aasta suveolümpiamängude avatseremoonial oli ta Itaalia lipukandja.
Maailmarekordid.
Federica Pellegrini on püstitanud pikal rajal kokku kaheksa maailmarekordit (seisuga 28. juuli 2017), neist kuus 200 meetri ja kolm 400 meetri distantsil.
Federica Pellegrini on püstitanud lühirajal kokku kaks maailmarekordit (seisuga 28. juuli 2017), mõlemad 200 meetri distantsil.
Peter Jakob von Schwengelm

Peter Jakob von Schwengelm (3/14. aprill 1770 Tallinn – 22. mai/3. juuni 1846 Peterburi) oli Kunda mõisnik ja Eestimaa rüütelkonna sekretär.
Tema vanemad olid Kunda, Valkla ja Jäneda mõisnik Georg Wilhelm von Schwengelm (1740–1794) ja Anna Elisabeth von Osthoff (1747–1770).
1814. aastal pantis ta Kunda mõisa kümneks aastaks Peterburi kaupmehele Johann Valentin Schnackenburgile, 1822. aastal muudeti pandileping ostulepinguks.
1798. aastal abiellus ta Eleonore von Krüdeneriga (1779–1828). Nende ainus poeg oli Vene kindralmajor Georg von Schwengelm (1799–1857).
Johann Friedrich von Silberarm

Johann Friedrich von Silberarm (surnud 1751, maetud Karkusel 10/21. mail 1751) oli Karkuse mõisnik.
Tema vanemad olid Hatu mõisnik ja Viru ratsakompanii kapral Gabriel von Silberarm (surnud 1716) ja Katharina Schmidt (1671–1751).
Karkuse mõis oli enne kuulunud tema emale ja õele Charlotte von Ludewigile. 1742. aastal pantis ta Aaviku talu 40 aastaks Joachim Johann Friedrichsenile. 11/22. juunil 1746 immatrikuleeriti ta Eestimaa rüütelkonda.
Arnold Ruubas

Arnold Ruubas (1/14. mai 1907 Kursi kihelkond, Tartumaa – 4. oktoober 1993 Lakewood, Ocean County, New Jersey, Ameerika Ühendriigid) oli eesti meier.
Ta oli Elva ühispiimatalituse juhataja, 1936. aastal valiti ta Meierite Koja nõukogu liikmeks. 
1944. aastal nimetati ta Elva raehärraks. Põgenes Ameerika Ühendriikidesse, oli Lakewoodi Pühavaimu koguduse juhatuse liige.
Mart Tammesild

Mart Tammesild (kuni 1936. aastani Mart Tibu; 2/14. aprill 1897 – 3. märts 1987) oli Eesti omavalitsustegelane. 
1939. aasta kohalike omavalitsuste esinduskogude valimistel kandideeris ta Elva linnavolikokku ja sai 103 häält.
Ta oli 1944. aastal Elva raehärra.
Passau Ülikool

Passau Ülikool (saksa keeles "Universität Passau") on ülikool Saksamaal Passau linnas.
Ülikool asutati aastal 1973, avati aga 1978.
Lacuna Coil

Lacuna Coil on Itaalia ansambel, kes viljeleb gooti ja alternatiivset "metal"'it. Ansambli varasemad nimed on Sleep of Right ja Ethereal.
Ansambel asutati 1994.
Lendas üle käopesa

"Lendas üle käopesa" (inglise keeles "One Flew Over the Cuckoo's Nest") on mitme teose pealkiri:
Lielais Kristaps (festival)

Lielais Kristaps (läti keeles 'suur Kristaps') on Läti tähtsaim filmifestival, kus tutvustatakse Läti filmikunsti ja tunnustatakse Läti filmitegijaid. 
Festivali korraldatakse alates 1977. aastast Riias. Enne 1991. aastat toimus festival igal aastal, ent pärast seda kahe või kolme aasta tagant.
Festivalil antakse auhindu paljudes kategooriates (nt 2009. aastal 24 kategoorias).
Festival on nimetatud püha Kristoforuse järgi, .
Rahvusmaastik

Rahvusmaastik on mingi piirkonna väärtuslik maastik, mis on vastavalt tunnustatud.
Soomes valiti 1992. aastal riigi iseseisvuse 75. aastapäevaga seotult 27 rahvusmaastikku.
Eestis kavatsetakse rahvusmaastikud valida 2018. aastal riigi iseseisvuse 100. aastapäevaga seotult. 
Eesti rahvusmaastikena on esitatud näiteks
Literaturnaja Gazeta

Literaturnaja Gazeta (vene keeles Литературная газета) on Venemaa nädalaleht, mis käsitleb kirjanduse, ühiskonna ja poliitikaga seotud teemasid.
Ajaleht ilmub aastast 1929. Ajalehe peatoimetus asub Moskvas.
Ajalehe tippajal (1989) oli selle tiraaž üle 6,5 miljoni eksemplari. 2013 oli tiraaž 148 000 eksemplari.
Ajalehe logol kujutatakse vene kirjanike Aleksandr Puškini ja Maksim Gorki portreesid.
László Cseh

László Cseh (sündinud 3. detsembril 1985 Budapestis) on Ungari ujuja, kahekordne maailmameister ja 33-kordne Euroopa meister.
Aastatel 2006 ja 2015 on ta valitud Ungari aasta meessportlaseks. Ajakiri Swimming World on valinud ta aastatel 2005 ja 2006 Euroopa aasta meesujujaks.
Maailmarekordid.
László Cseh on püstitanud lühirajal viis maailmarekordit (seisuga 2. august 2017), millest kolm 400 meetri kompleksujumises ja kaks 200 meetrikompleksujumises.
Juhitava õhusõiduki kokkupõrge maa- või veepinnaga

Vastu maastikku juhitud lend (inglise keeles CFIT – "controlled flight into terrain") on juhtum, mille korral lendurite juhitud õhusõiduk lendab vastu maa-/veepinda või sellel paiknevate takistuste vastu, ilma, et meeskond teadvustaks ohtu või jõuaks selle vältimiseks midagi ette võtta.
Lühendi CFIT võtsid kasutusele Boeingu insenerid 1970. aastatel. Enamasti on CFIT põhjuseks teadvustamata olukord (inglise keeles "loss of situational awareness"), mida saab liigitada inimliku eksimuse alla. Eksimusel võivad olla süsteemsed põhjused (pardasüsteemide vead, lendude vale planeerimine, pilootide tihedad töögraafikud jms).